
RAPORT DE SPECIALITATE

la proiectul de hotărâre privind aprobarea Programului de acțiune comunitară destinat prevenirii și combaterii riscului de sărăcie și excluziune socială, la nivelul comunei Doclin,

județul Caras-Severin pentru anul 2025

În conformitate cu prevederile art.35 din Legea nr.292/2011 privind legea asistenței sociale, cu modificările și completările ulterioare, grupurile și comunitățile aflate în situații de dificultate beneficiază de servicii sociale, în cadrul programelor de acțiune comunitară destinate prevenirii și combaterii riscului de marginalizare și excluziune socială, aprobate prin hotărâre a consiliului local, precum și în conformitate cu prevederile art.272, din Legea nr.196/2016 privind venitul minim de incluziune, cu modificările și completările ulterioare:

“(1) Autoritățile administrației publice locale au obligația de a elabora programe de acțiune comunitară destinate prevenirii și combaterii riscului de sărăcie și excluziune socială, care se aprobă prin hotărâri ale consiliilor locale.

(2)
Autoritățile administrației publice locale au obligația de a include, cu prioritate, beneficiarii venitului minim de incluziune în programele de acțiune comunitară și de a analiza anual modul în care au fost aplicate măsurile pentru prevenirea și combaterea riscului de sărăcie și excluziune socială în rândul beneficiarilor venitului minim de incluziune, stabilite prin programele de acțiune comunitară prevăzute la alin.1.

(3)
Programele de acțiune comunitară prevăzute la alin.(1 )se transmit direcțiilor județene de asistentă socială și protecția copilului în vederea elaborării strategiilor județene de dezvoltare a serviciilor sociale, precum și comisiilor județene de incluziune socială, respectiv comisiei de incluziune socială a municipiului București, înființate conform prevederilor Hotărârii Guvernului nr.1.217/2006 privind constituirea mecanismului național pentru promovarea incluziunii sociale în România, cu modificările și completările ulterioare.

(4)
Datele şi informațiile rezultate din analiza prevăzută la alin.(2) se transmit Ministerului Muncii şi Solidarității Sociale.

(5)
Procedura privind structurarea şi transmiterea datelor şi informațiilor privind beneficiarii de venit minim de incluziune şi a mäsurilor implementate de cãtre autoritățile locale în scopul prevenirii şi combaterii riscului de sărăcie şi excluziune socială se aprobä prin normele metodologice de aplicare a prevederilor prezentei legi.”

Măsurile de asistență socială sunt destinate beneficiarilor venitului minim de incluziune precum și oricărei persoane aflate la un moment dat în situație de nevoie socială pentru menținerea unui nivel decent de trai al familiei sau persoanei singure precum și prevenirea și combaterea riscului de sărăcie și excluziune socială.

Situația analizată la nivelul comunei Forotic scoate în evidență faptul că în prezent sunt înregistrate un număr de 32 familii și persoane singure beneficiare de venit minim de incluziune, acordat în baza Legii nr.196/2016, la care se adaugă alte categorii de persoane aflate în situații de dificultate: persoane cu dizabilității, persoane vârstnice cu venituri reduse etc.

Gestionarea situațiilor mai sus menționate se face de către persoana cu atribuții din cadrul Compartimentului autoritate tutelară și asistență socială având la bază verificările în teren efectuate, informațile existente la nivelul instituției sau obținute de la alte instituții publice cu atribuții în domeniu.

Față de aceste aspecte, și luând în considerare că prin legislația actuală se reglementează elaborarea unui program de acțiune comunitară destinat prevenirii și combaterii riscului de sărăcie și exluziune socială, care se aprobă prin hotărăre a consiliului local, este necesară adoptarea unei hotărâri în acest sens.

Având în vedere cele menționate mai sus, propun spre aprobare, Programul de acțiune comunitară destinat prevenirii și combaterii riscului de sarăcie și excluziune socială pentru anul 2025.

COMPARTIMENT  ASISTENTA  SOCIALA,

Consilier asistent,

Ploștinaru Elena-Camelia

